ai4bharat/Pralekha huggingface dataset:
نیتی آیوگ
اٹل انوویشن مشن کے ذریعہ حضانت مراکز کے قیام کے لئے درخواستیں طلب
نیتی آیوگ کے اٹل انوویشن مشن  نے دو اہم پروگرام اٹل حضانت  مرکز  اور اٹل کمیونٹی انوویشن سینٹر  کے لئے درخواستیں طلب کرنے کا اغاز کردیا ہے۔درخواستوں کی طلبی حضانت مراکز  کے موجودہ ماحول کو وسیع کرنے اور انہیں عالمی معیار اور بہترین طریقہ کار تک رسائی فراہم کرنے کی جانب ایک قدم ہے۔
دو نو ں پروگراموں کا نظریہ عالمی درجے کے اداروں کے قیام کے ذریعہ ملک میں اختراعی ماحول قائم کرنا اور اس میں مدد کرنا ہے،جس سے ملک میں نئے کاروباریوں /صنعت کاروں کو مدد ملے گی۔
اے آئی سی نیتی آیوگ کے اے آئی ایم کی ایک پہل ہے ،جس کا مقصد بھارت میں اسٹارٹ اپس اور صنعت کاروں کی مدد کا ایک ماحول تیار کرتے ہوئے اختراع اور صنعت کاری کے جذبے کو فروغ دینا ہے۔ہر ایک اے آئی سی کو 5سال کی مدت میں 10 کروڑروپے کی گرانٹ کےساتھ مد د کی جائے گی۔2016سے اے آئی ایم نے 18 ریاستوں اور تین مرکز کے زیرانتظام علاقوں میں 68 اٹل انکیوبیشن سینٹر قائم کئے ہیں، جنہوں نے 2700 سے زیادہ اسٹارٹ اپس کی مدد کی ہے۔
اے سی آئی سی کا مقصد اسٹارٹ اپ اور اختراعی ماحول کے تعلق سے ملک کے ایسے علاقوں میں ، جہاں یہ سہولیات نہیں ہیں یا کم ہیں، یہ سہولیات فراہم کرنا ہیں۔ ہر اے سی آئی سی کو 5سال کی مدت میں 2.5 کرٰوڑ روپے کی گرانٹ دی جاتی ہے۔ اے آئی ایم نے پورے ملک میں 14 اٹل کمیونٹی انوویشن سینٹر قائم کئے ہیں۔
اے آئی سی اور اے سی آئی سی ، بھارت کے اسٹارٹ اپ اور صنعت کاری کے ماحول کو فروغ دینے اور آتم نربھر بھارت کے ترانے کی بازگشت کو بڑھانے میں اہم رول کریں گے۔
درخواستوں کو طلب کرنے کا آغاز کرتے ہوئے نیتی آیوگ کے سی ای او جناب پرمیشورن ائیر نے کہا کہ اختراع ،ترقی کو آگے بڑھانے کی ایک بے مثال قوت ہے اور اختراع کو آگے بڑھانے کے لئے سماجی اینٹر پرینیور شپ کا تعاون ضروری ہے۔ انہوں نے ملک کے چیلنجوں سے نمٹنے کے لئے‘‘ بھارت کے لئے اختراع ’’اور‘‘ بھارت سے اختراع ’’کرنے کے محترم وزیر اعظم کے وژن کو بھی دوہرایا ۔
نیتی آیوگ کے اے آئی ایم کے مشن ڈائریکٹر ڈاکٹر چنتن ویشنو نے اپنی تقریر میں کہا کہ ایک ملک کے طور پر 5 ٹریلین کی معیشت بننے کے لئے اسٹارٹ اپ کے ماحول سے بہت سی مدداور زور دئے جانے کی ضرورت ہے اور اٹل انوویشن مشن میں ہم ا س وژن کے تئیں عہد بستہ ہیں۔ آج ہم زیادہ مخصوص اور جامع حضانتی اقدامات کامشاہدہ کررہے ہیں جو معیشت کے تمام شعبوں کو رسائی فراہم کریں گے۔
AIC applicants can apply here https://aimapp2.aim.gov.in/aic2022/
ACIC applicants can apply here https://acic.aim.gov.in/acic-application/
وزارت خزانہ
آدھار کی بابت معلومات کی فراہمی اوربعض دیگر کاموں کیلئے وقت کی میعاد میں اضافہ
نئی دہلی، 2 اپریل2021
عالمی وبا کووڈ۔19 کے پیش نظر ٹیکس اور دیگر قوانین  کے ایکٹ مجریہ 2020 اوراس ایکٹ کے تحت جاری آئندہ کے نوٹیفکیشن کے ذریعہ مختلف ٹیکس اور بے نامی قوانین کے تحت مخصوص وقت کی میعاد میں توسیع کردی گئی ہے۔
آدھار کو پین سے جوڑنے کے مقاصد کے لئے انکم ٹیکس ایکٹ ، 1961  کے تحت آدھار نمبر بتانے کی آخری تاریخ 31 مارچ 2021 ہے۔ ٹیکس دہندگان کی جانب سے درخواستیں موصول ہوئی ہیں کہ جاری عالمی وبا کووڈ۔19 کے پیش نظر آدھار نمبر بتانے کی آخری تاریخ میں مزید توسیع کی جائے۔ ٹیکس دہندگان کو درپیش مشکلات کو مدنظر رکھتے ہوئے مرکزی حکومت نے آج نوٹیفکیشن جاری کیا ہے جس میں آدھار نمبر بتانے اور اسے پین سے جوڑنے کی آخری تاریخ 30 جون 2021 تک بڑھائی جا رہی ہے۔ مذکورہ نوٹیفکیشن میں ایکٹ کی دفعہ 148 کے تحت نوٹس جاری کرنے، تنازعات کے حل کے پینل  کی طرف سے جاری ہدایت نامہ کی منظوری اور مساوی لیوی عائد کرنے کی تفصیلات پر کارروائی کی میعاد 30 اپریل 2021 تک کی بڑھا دی گئی ہے۔
...............................................................
ش ح،ع س، ع ر
U-3313
(Visitor Counter : 212
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 238واں دن
بھارت نے مجموعی طور پرتقریباً73 کروڑافراد کی کووڈ-19 ٹیکہ کاری کا سنگ میل طے کرلیا ہے
آج شام 7 بجے تک56 لاکھ سے زیادہ ٹیکے لگائے گئے
ایک تاریخی کامیابی حاصل کرتے ہوئے آج بھارت نے مجموعی طور پر تقریباً 73 کروڑ آبادی کو کووڈ-19 سے بچاؤ کا ٹیکہ لگا کر ایک نیا سنگ میل عبور کرلیا ہے۔ آج56 لاکھ سے زیادہٹیکے لگائے گئے۔
یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
صحت سے متعلق کارکنان
|
|
پہلی خوراک
|
|
1,03,63,307
|
|
دوسری خوراک
|
|
85,69,252
|
|
صف اوّل کے کارکنان
|
|
پہلی خوراک
|
|
1,83,35,380
|
|
دوسری خوراک
|
|
1,39,05,881
|
|
18تا44 سال کی عمر کے افراد
|
|
پہلی خوراک
|
|
29,29,64,853
|
|
دوسری خوراک
|
|
4,10,29,755
|
|
45سال سے 59 سال کی عمر کے افراد
|
|
پہلی خوراک
|
|
14,19,67,823
|
|
دوسری خوراک
|
|
6,16,31,140
|
|
60 سال سے زیادہ عمر کے افراد
|
|
پہلی خوراک
|
|
9,22,48,611
|
|
دوسری خوراک
|
|
4,87,34,722
|
|
مجموعی طور پر دی گئی پہلی خوراک
|
|
55,58,79,974
|
|
مجموعی طور پر دی گئی دوسری خوراک
|
|
17,38,70,750
|
|
مجموعی تعداد
|
|
72,97,50,724
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
صحت سے متعلق کارکنان
|
|
پہلی خوراک
|
|
507
|
|
دوسری خوراک
|
|
11,508
|
|
صف اوّل کے کارکنان
|
|
پہلی خوراک
|
|
306
|
|
دوسری خوراک
|
|
36,992
|
|
18تا44 سال کی عمر کے افراد
|
|
پہلی خوراک
|
|
28,12,416
|
|
دوسری خوراک
|
|
10,61,548
|
|
45سال سے 59 سال کی عمر کے افراد
|
|
پہلی خوراک
|
|
7,00,674
|
|
دوسری خوراک
|
|
4,89,226
|
|
60 سال سے زیادہ عمر کے افراد
|
|
پہلی خوراک
|
|
3,22,251
|
|
دوسری خوراک
|
|
2,56,124
|
|
مجموعی طور پر دی گئی پہلی خوراک
|
|
38,36,154
|
|
مجموعی طور پر دی گئی دوسری خوراک
|
|
18,55,398
|
|
مجموعی تعداد
|
|
56,91,552
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
بھارت کا مسابقتی کمیشن
سی سی آئی نے فلپ کارٹ انویسمنٹ پرائیویٹ لمیٹیڈ  کے ذریعے آدتیہ برلا فیشن اینڈ ریٹیل لمیٹیڈ میں قلیل حصے داری کی حصولیابی کی تجویز کو اپنی منظوری دی
بھارت کے مسابقتی کمیشن  نے فلپ کارٹ انویسمنٹ پرائیویٹ لمیٹیڈ  کے ذریعے آدتیہ برلا فیشن اینڈ ریٹیل لمیٹیڈ  میں قلیل حصے داری کی حصولیابی کی تجویز کو اپنی منظوری دے دی ہے۔
ایف آئی پی ایل ایک نوتشکیل شدہ کمپنی ہے اور کلی طور پر فلپ کارٹ پرائیویٹ لمیٹیڈ  کے زیر ملکیت ذیلی ادارہ ہے۔ ایف پی ایل کا تعلق وال مارٹ گروپ سے ہے، جو وال مارٹ ان کارپوریشن  اور اس کی ذیلی کمپنیوں پر مشتمل ہے۔ وال مارٹ گروپ بھارت میں متعدد کاروباری سرگرمیوں، مثلا مصنوعات کی تھوک تجارت، ای کامرس مارکیٹ پلیس خدمات کی فراہمی اور ڈیجیٹل ادائیگی خدمات وغیرہ میں مصروف عمل ہے۔
اے بی ایف آر ایل بھارت میں قائم کی گئی ایک پبلک لمیٹیڈ کمپنی ہے اور آدتیہ برلا کانگلومریٹ کا ایک حصہ ہے۔ اے بی ایف آر ایل  مینوفیکچرنگ اور برانڈ والے ملبوسات کی خوردہ خریدوفروخت، جوتے چپل اور متعلقہ لوازمات کے کاروبار میں اپنے خوردہ اسٹوروں، ملٹی برانڈ دکانوں، ڈپارٹمنٹل اسٹورز، آن لائن ریٹیل پلیٹ فارموں اور ای کامرس مارکیٹ پلیس کے توسط سے پورے بھارت میں مصروف عمل ہے۔
مذکورہ الحاق کا تعلق ایف آئی پی ایل کے ذریعے اے بی ایف آر ایل میں سبس کرپشن پر مبنی مساویانہ سرمایہ حصص کی شکل میں حصص کے ذریعے، جو 7.8 فیصد کی قلیل مقدار میں ہوں گے، کی حصولیابی سے ہے۔
سی سی آئی کے تفصیلی احکامات بعد ازاں جاری ہوں گے۔
۔۔۔۔۔۔۔۔۔۔۔
U-647
ش ح۔ م ن ۔ ت ع۔

(Visitor Counter : 138
وزارت خزانہ
مسور کی درآمدات پر بنیادی کسٹم ڈیوٹی سے متعلق نوٹیفکیشن نمبر 2020/26 – سی یو ایس مورخہ 02.06.2020 کے بارے میں وضاحت
نئی دہلی، 04جون 2020 / نوٹیفکیشن نمبر 2020/26 - سی یو ایس مورخہ 02.06.2020 جاری کیا گیا ہے جس کے تحت مسور پر 2 جون 2020 سے بنیادی کسٹم ڈیوٹی  میں تبدیلی کی گئی ہے۔ ان تبدیلیوں کے اطلاق کی مدت کے بارے میں کچھ وضاحتیں طلب کی گئی ہیں۔
یہ واضح کیا جاتا ہے کہ مذکورہ بالا نوٹیفکیشن کے مطابق مسور کی درآمدات پر بنیادی کسٹم ڈیوٹی مندرجہ ذیل طریقے سے کم کر دی گئی ہے :
ٹیبل
|
|
چیز کا نام
|
|
سے
|
|
تک
|
|

|
|

|
|

|
|
مسور 
|
|
30%
|
|
10%
|
|
مسور 
|
|
50%
|
|
30%
کم کی گئی کسٹم ڈیوٹی کی شرح 2 جون 2020 سے 31 اگست 2020 تک کی مدت کے دوران لاگو ہوگی اور یکم ستمبر 2020 سے ٹیبل کے دوسرے کالم میں دی گئی شرح لاگو ہوگی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U - 3061
(Visitor Counter : 121
وزارت ماہی پروری، مویشی پروری و ڈیری
مرکزی وزیر جناب پرشوتم روپالا نے ‘‘رپورٹ فش ڈیزیز’’ ایپ کا آغاز کیا
ایپ آپس میں جڑنے کے لیے ایک مرکزی پلیٹ فارم ہوگا اور مچھلی کی پیداوار کرنے والے کاشتکاروں، فیلڈ سطح کے افسران اور مچھلی کے ماہرین صحت کو بغیر کسی رکاوٹ کے مربوط کرے گا
اس ایپ کو استعمال کرنے والے کسان ضلع ماہی پروری کے افسران اور سائنسدانوں سے براہ راست رابطہ کر سکیں گے
ماہی پروری کے محکمے نے پی ایم ایم ایس وائی اسکیم کے تحت این ایس پی اے ڈی کے دوسرے مرحلے کے نفاذ کے لیے تین سال کی مدت کے لیے 33.78 کروڑ روپے مختص کیے ہیں
ماہی پروری، مویشی پالن اور ڈیری کے مرکزی وزیر جناب پرشوتم روپالا نے آج یہاں ماہی پروری، مویشی پالن اور ڈیری کے وزیر مملکت ڈاکٹر ایل مروگن، محکمہ برائے ماہی پروری، وزارت برائے ماہی پروری، مویشی پالن اور ڈیری کے سکریٹری جناب جے این سوین، ماہی پروری، مویشی پالن اور ڈیری کی وزارت کے آفیسر آن اسپیشل ڈیوٹی ڈاکٹر ابھیلکش لکھی اور ڈاکٹر ہمانشو پاٹھک، سکریٹری، ڈی اے آر ای اور ڈی جی،آئی سی اے آر ، نئی دہلی کی موجودگی میں کی موجودگی میں ‘‘رپورٹ فش ڈیزیز’’ یعنی مچھلی کی بیماری کی اطلاع کے نام سے اینڈرائیڈ پر مبنی ایک موبائل ایپ کا آغاز کیا۔
‘‘ڈیجیٹل انڈیا’’ کے وژن میں تعاون کرتے ہوئے ‘رپورٹ فش ڈیزیز’ کوآئی سی اے آر- نیشنل بیورو آف فش جینیٹک ریسورسز ، لکھنؤ نے تیار کیا ہے اور آج اسے آبی جانوروں کی بیماریوں کی نگرانی کے قومی پروگرام کے تحت شروع کیا گیا ہے۔
پس منظر:
ماہی پروری کے محکمے نے پی ایم ایم ایس وائی اسکیم کے تحت این ایس پی اے ڈی کے دوسرے مرحلے کے نفاذ کے لیے تین سال کی مدت کے لیے 33.78 کروڑ روپے مختص کیے ہیں۔ اس ایپ کے آغاز کے ساتھ ہی این ایس پی اے اے ڈی شفاف رپورٹنگ کے ذریعے قومی اور بین الاقوامی ذمہ داریوں کو پورا کرنے کے قابل ہوا۔ ایپ آپس میں جڑنے کے لیے ایک مرکزی پلیٹ فارم ہوگا اور مچھلی کاشتکاروں، فیلڈ سطح کے افسروں اور مچھلیوں کی صحت کے ماہرین کو بغیر کسی رکاوٹ کے مربوط کرے گا۔ کاشتکاروں کو درپیش بیماری کا مسئلہ جس پر پہلے کسی کا دھیان نہیں جاتا تھا یا اس کی اطلاع نہیں دی جاتی تھی، ماہرین تک پہنچ جائے گی اور مختصر وقت میں اس مسئلے کو موثر انداز میں حل کیا جائے گا۔
فوائد:
اس ایپ کو استعمال کرنے والے کسان، ضلعی ماہی پروری کے افسران اور سائنسدانوں سے براہ راست رابطہ کر سکیں گے۔ کاشتکار اور اسٹیک ہولڈرز اس ایپ کے ذریعے اپنے فارموں پر فن فش، جھینگا اور مولسکس کی بیماریوں کی خود رپورٹنگ کر سکتے ہیں جس کے لیے ہمارے سائنسدانوں/ماہرین کسانوں کو اسی ایپ کے ذریعے سائنسی تکنیکی مدد فراہم کریں گے۔ قبل از وقت وارننگ کا نظام اور کسانوں کو فراہم کیے جانے والے سائنسی مشورے سے کسانوں کو بیماریوں سے ہونے والے نقصانات کو کم کرنے میں مدد ملے گی اور ملک میں مچھلی کاشتکاروں کی جانب سے بیماری کی رپورٹنگ کو مزید تقویت ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 47
مکانات اور شہری غریبی کے خاتمے کی وزارت
قومی شہری روزگار مشن  کو باوقار اسکوچ گورننس گولڈ ایوارڈ سے نوازا گیا
مکانات اور شہری امور کی وزارت کے تحت ایک اہم مشن دین دیال انتودے یوجنا –قومی شہری روزگارمشن  کو آج یہاں کانسٹی ٹیوشن کلب آف انڈیا میں منعقدہ ایک تقریب میں سستے قرض اور امدادی سود تک رسائی سے متعلق اس کے پورٹل کے لیے باوقار اسکوچ گورننس گولڈ ایوارڈ سے نوازا گیا۔
نومبر 2018 میں شروع کیا گیا پی اے آئی ایس اے ایک سینٹرلائزڈ آئی ٹی پلیٹ فارم ہے، جو اس مشن کے تحت سود سے متعلق امداد کے اجرا کو آسان بناتا ہے۔ یہ پلیٹ فارم ماہانہ بنیاد پر بینکوں سے سودی رعایت کے دعوؤں پر عمل درآمد، ان کی ادائیگی، نگرانی اور ان کا پتہ لگانے کے لیے ایک سرے سے دوسرے سرے تک کا آن لائن سالیوشن فراہم کراتا ہے۔ بینکوں کے ذریعے اپنا روزگار شروع کرنے کے پروگرام کے استفادہ کنندگان کے بارے میں اپنے سی بی ایس کے ذریعے اعانت کے دعوؤں کو اپ لوڈ کیا جاتا ہے۔جن کی یو ایل بی اور متعلقہ ریاست کے ذریعے تصدیق کی جاتی ہے اور انہیں منظور کیا جاتا ہے۔ منظور شدہ دعوے کی رقم ڈی بی ٹی موڈ کے ذریعے سیدھے استفادہ کنندگان کے قرض کھاتے میں بھیج دی جاتی ہے۔ استفادہ کنندہ کے موبائل نمبر پر ایک ایس ایم ایس بھیج کر امدادی رقم کے کھاتے میں بھیجے جانے کی اطلاع دی جاتی ہے۔ الہ آباد بینک کے ذریعے اس پورٹل کو ڈیزائن اور تیار کرایا گیا ہے ۔ اب تک اس پورٹل پر 28 ریاستیں / مرکز کے زیر انتظام خطے اور سرکاری شعبے کے 21 ، 18 پرائیویٹ اور 35 علاقائی دیہی بینکوں سمیت 74 بینک پورٹل میں شامل ہوچکے ہیں۔ اب تک پی اے آئی ایس اے کے ذریعے تقریباً 1.5 لاکھ استفادہ کنندگان کو سودی امداد کے طور پر 27 کروڑ روپے ادا کیے گئے ہیں۔
۔۔۔۔۔۔۔۔۔۔۔
U-3949
(Visitor Counter : 47
عملے، عوامی شکایات اور پنشن کی وزارت
مرکزی وزیر ڈاکٹر جتندر سنگھ جموں و کشمیر کے رام بن میں ضلع انتظامیہ کے ساتھ امرناتھ یاترا-2022کے انتظامات کا جائزہ لیا
نئی دہلی:19؍جون2022:
مرکزی وزیر مملکت، سائنس و ٹیکنالوجی، وزیر مملکت ، ارضی سائنس، وزیر اعظم کا دفتر، عملہ، عوامی شکایات، پنشن، ایٹمی توانائی اور خلاء جتندر سنگھ نے آج ضلع انتظامیہ رام بن کے ساتھ امرناتھ یاترا کی تیاری اور انتظامات کا جائزہ لیا۔
جائزہ میٹنگ کے دوران ڈاکٹر جتندر سنگھ نے زور دے کر کہا کہ یاتروں کے لئے موسم پیشگوئی، قومی شاہراہ اپ ڈیٹ ، آنے والے یاتریوں کی تعداد، آمدو رفت اپ ڈیٹ وغیرہ سے متعلق حقیقی وقت کی معلومات کے لئے ایک ڈیش بورڈ تیار کیا جانا چاہئے۔
وزیر اعظم نے ضلع انتظامیہ پر اس بات پر بھی زور دیا کہ سوشل میڈیا کا استعمال اس سال کی امر ناتھ یاترا کے لئے خاص طور سے الگ ہینڈل بناکر اہم ہینڈل کو ٹیگ کرکے یاتریوں کو حقیقی متعلقہ معلومات کے ساتھ اپ ڈیٹ کرنے کے استعمال کیا جانا چاہئے۔
میٹنگ کے دوران ڈاکٹر جتندر سنگھ نے کہا کہ اس سال کی امرناتھ یاترا میں آرایف آئی ڈی جیسی جدید ترین تکنیک کو لازمی کردیا گیا ہے۔ جس سے غار کے راستے میں یاتریوں کو ٹریک کرکے ان کی حقیقی وقت پر نگرانی میں مدد مل سکے گی۔
ڈاکٹر جتندر سنگھ نے ضلع رام بن میں غار ڈھنے کے افسوسناک واقعے کے بارے میں بھی معلومات لی۔اس میں وزیر محترم کو بتایا گیا کہ مرنے والوں کو امدادی رقم کے طورپر 20 لاکھ روپے کی ادائیگی کی گئی ہے اور مرنے والے لواحقین کو 2لاکھ روپے کی اضافی رقم بھی مہیا کی گئی ہے۔
میٹنگ کے دوران رام بن کے ڈپٹی کمشنر کے ذریعے وزیر محترم کو بتایا گیا کہ یاتریوں کے لئے ناشری سے لمبرتک 33لنگر کی تعمیر کی گئی ہے، جس میں 30 ہزار لوگوں کے لے جانے کی صلاحیت ہے۔ وزیر محترم کو یہ بھی بتایا گیا کہ یاترا شروع ہونےسے پہلے ایک یاتری نِواس کی تعمیر مکمل ہوجائے گی،جس میں 13رہائشی مراکز ہوں گے اور جس میں مجموعی طورپر 8000لوگوں کے ٹھہرنے کی گنجائش ہوگی۔ اس یاتری نِواس میں 3000بستر مہیا ہوں گے اور یاتریوں کےے 961 بیت اخلاء؍ باتھ روم بھی موجود ہوں گے۔
ایس ایس پی رام بن موہتا شرما نے وزیر محترم کو بتایا کہ اس سال کی امر ناتھ یاترا کے لئے سی سی ٹی وی لگانے، اہم مقامات پرسی آر پی ایف ، آئی ٹی بی پی کی تعیناتی، پی سی آر کنٹرول روم کے ساتھ حفاظتی نکتہ نظر سے تمام انتظامات بھی کئے گئے ہیں۔
ریلوے کی وزارت
گذشتہ 10 دنوں میں، ہندوستانی ریلوے نے مہاراشٹر سے 432 خصوصی ٹرین سروسز اور دہلی کے علاقے سے 1166 خصوصی ٹرین سروسز چلائی ہیں
فی الحال، ہندوستانی ریلوے یومیہ اوسطاً 1512 خصوصی ٹرین سروسز چلا رہی ہے
کل 5387 مضافاتی ٹرین سروسز اور 981 مسافر ٹرین سروسز بھی چل رہی ہیں
مسافروں کی سہولت کے لیے ہندوستانی ریلوے پورے ملک میں خصوصی ٹرین سروسز انجام دے رہی ہے۔ ان سروسز میں میل / ایکسپریس ٹرینیں، مسافر ٹرینیں اور مضافاتی ٹرینیں شامل ہیں۔ باقاعدہ ٹرین سروسز کے علاوہ، اپریل سے مئی 2021 کے دوران موسم گرما کی خصوصی ٹرینوں کے طور پر اضافی ٹرینیں چلائی جارہی ہیں۔
ہندوستانی ریلوے 20.04.2021 تک یومیہ اوسطاً کل 1,512 خصوصی ٹرین سروسز  چلا رہی ہے۔ اس کے ساتھ ہی کل 5,387 مضافاتی ٹرین سروسز اور 981 مسافر ٹرین سروسز بھی چل رہی ہیں۔
ہندوستانی ریلوے 21.04.2021 تک، شمالی ریلوے  سے 53 خصوصی ٹرین سروسز، وسطی ریلوے سے 41 خصوصی ٹرین سروسز اور مغربی ریلوے سے روزانہ 5 خصوصی ٹرین سروسز ملک بھر میں مختلف مقامات پر چلا رہی ہے۔
ہندوستانی ریلوے نے 12.04.2021 سے 21.04.2021 تک کے عرصے میں، وسطی اور مغربی ریلوے سے کل 432 خصوصی ٹرین سروسز اور شمالی ریلوے  سے 1166 خصوصی ٹرین سروسز چلائیں۔
ہندوستانی ریلوے راستوں پر مانگ کے مطابق خصوصی ٹرینیں چلاتی رہے گی۔ ہندوستانی ریلوے ہر ممکن کوشش کرے گی کہ مسافر کسی تکلیف کے بغیر آرام سے سفر کرسکیں۔ ہندوستانی ریلوے کسی بھی خاص راستے پر مختصر نوٹس پر ٹرینوں کو چلانے کے لیے پوری طرح تیار ہے۔
کووڈ کے پیش نظر، ہندوستانی ریلوے کووڈ کے رہنما خطوط اور پروٹوکول کے حوالے سے ریلوے کے مسافروں اور عام لوگوں کا شعور بیدار کرنے کی پوری کوشش کر رہی ہے۔
خواتین اور بچوں کی ترقیات کی وزارت
جموں و کشمیر کے عوام نے وزیراعظم پر زبردست اعتماد کا اظہار کیا ہے: مرکزی وزیر اسمرتی زوبین ایرانی
خواتین اور بچوں کی بہبود کی مرکزی وزیر نے بڈگام کے اپنے دو روزہ دورے کے دوران پوشن ماہ پروگرام میں شرکت کی
‘‘ہر اس شخص نے جس سے آج میں نے ملاقات کی ہے، وزیراعظم نریندر مودی پر اپنے اعتماد کا پیغام دیا ہے اور ہم جموں و کشمیر کے عوام سے مرکزی حکومت کے ذریعہ کئے گئے وعدوں کو پورا کرنے کے خواہش مند ہیں’’۔ خواتین اور بچوں کی بہبود کی مرکزی وزیر محترمہ اسمرتی زوبین ایرانی نے مرکزی حکومت کی رابطہ قائم کرنے سے متعلق پہل کے ایک حصے کے طور پر بڈگام کے اپنے دو روزہ دورے کے موقع پریہ رائے زنی کی۔
وزیر موصوف نے آئی سی ڈی ایس کے ڈائریکٹوریٹ اور سماجی بہبود کے محکمے کے زیر اہتمام چوتھے راشٹریہ پوشن ماہ 2021 کی تقریبات کے تعلق سے منعقدہ ایک روزہ طویل تقریب کی صدارت کی۔ وزیر موصوف نے کہا کہ مرکز کے زیر انتظام علاقے جموں و کشمیر میں کام کررہے 28000 آنگن واڑی مراکز کو 31000 اسمارٹ فون فراہم کئے گئے ہیں اور پوشن ابھیان اسکیم کے تحت پورے جموں و کشمیر میں مستحق خواتین اور بچوں کو مالی امداد کے طور پر تقریبا 9 کروڑ روپئے فراہم کئے گئے ہیں۔
وزیرموصوف نے کووڈ-19 عالمی وبا کے اثرات کو کم کرنے کی غرض سے ضلع انتظامیہ کی جانب سے کئے گئے اقدامات اور کوششوں کی ستائش کی اور اظہار تشکر کیا۔ انہوں نے کہا کہ ضلع انتظامیہ نے چیلنجنگ حالات کے باوجود اپنی خدمات فراہم کرنے کے دوران اپنے عزم اور لگن کا مظاہرہ کیا ہے۔ انہوں نے کہا :‘‘ میں ان تمام کووڈ جانبازوں، صحت کارکنان اور پولیس، سول انتظامیہ کے عہدیداروں اور دوسرے رضاکاروں کو سلام پیش کرتی ہوں جنہوں نے تمام تر خطرات کے باوجود اپنے آپ کو نہایت خطرے میں ڈالا اور بہت سی قیمتی جانیں بچائیں’’۔
مرکزی وزیر نے بڈگام سے مامت تا ہندجان تک دس کلو میٹر طویل سڑک کو جدید طرز پر تعمیر کرنے اور اسے چوڑا کرنے کے کام کا سنگ بنیاد رکھا۔ اس پروجیکٹ پر 5.85 کروڑ روپئے کی لاگت آئے گی اور نابارڈ اس پروجیکٹ کو انجام دے گا۔
بعد میں وزیرموصوف نے ضلع انتظامیہ کے عہدیداروں کی ایک میٹنگ کی صدارت کی جس میں ضلع میں مرکز اور ریاست کی سرپرستی و الی اسکیموں کے ذریعہ مختلف ترقیاتی پہل قدمیوں کی تکمیل کے ساتھ ساتھ جدید کاری اور ا صلاحاتی کاموں کاجائزہ لیا گیا۔ وزیر موصوف نے کلیدی پروجیکٹوں کی بروقت تکمیل کو یقینی بنانے کی خاطر ضلع انتظامیہ کی کوششوں کی ستائش کی۔ یہ پروجیکٹ، کووڈ -19 بحران کی وجہ سے زبردست مشکلات اور رخنہ کاسامنا کرنے کے باوجود عام آدمی کے مفاد سے وابستہ ہیں۔
میٹنگ کے دوران وزیر موصوف نے چنوتیوں کا سامنا کرنے اور تمام اسکیموں پر شاندار طریقے سے عمل درآمد کو یقینی بنانے کی غرض سے سبھی متعلقہ شعبوں کے محکموں کی جانب سے مشترکہ طور پر ذمہ داریوں کی ادائیگی کئے جانے کی ضرورت پر زور دیا۔
انہوں نے ان پولیس اسٹیشنوں میں موبائل ڈیسک قائم کرنے پر زور دیا جہاں ضرورت مند خواتین جو گھریلو تشدد یا دیگر کسی قسم کی جسمانی زیادتیوں کا سامنا کررہی ہیں، اپنی شکایات درج کراسکیں۔ وزیر موصوف نے ڈی ڈی سی ، بی ڈی سی ، پی آر آئی اور ایم سی کے مختلف وفود اور نمائندوں کے ساتھ بات چیت کی۔ بعد میں تاجروں، نوجوانوں کے کلبوں اور مقامی تنظیموں کے وفود نے بھی محترمہ اسمرتی ایرانی کے ساتھ بات چیت کی ۔
وزیرموصوف نے شیخ العالم ہال بڈگام کا بھی دورہ کیا اوربڑے بچوں اور بزرگ افراد سمیت منتخبہ مستفید افراد کے درمیان تغذیہ بخش کٹس اور منظوری سے متعلق خطوط تقسیم کئے۔ بعد میں وزیر موصوف نے نزدیکی بہشتی زہرہ پارک میں ایک شجرکاری مہم میں بھی شرکت کی۔
۔۔۔۔۔۔۔۔۔۔۔
ش ح۔ع م ۔ ف ر
U- 9256
(Visitor Counter : 99
وزارت دفاع
ہندوستانی ساحلوں کی حفاظت کرنے والے جہاز، شوریہ اور راجویر کی بیرون ممالک تعیناتی کے تحت بنگلہ دیش کا دورہ
ہندوستانی ساحلوں کی حفاظت کرنے والے جہاز  شوریہ اور راجویر 13 سے 19 جنوری، 2023 تک بنگلہ دیش میں چٹوگرام کے چھ روزہ دورے پر گئے تھے۔ اس تعیناتی کا مقصد ہندوستانی کوسٹ گارڈ  اور بنگلہ دیش کوسٹ گارڈ  کے درمیان دستخط شدہ مفاہمت نامہ  کے التزامات کے تحت باہمی تعاون کے تعلقات اور مشترکہ طور پر کام کرنے کی صلاحیت کو فروغ دینا ہے۔
اس دورے کی بنگلہ دیش کوسٹ گارڈ کے ساتھ دو طرفہ تعلقات کو مضبوط کرنے میں اپنی خصوصی اہمیت ہے، جو اس خطہ میں صحیح سلامت، محفوظ اور صاف سمندر کو یقینی بنانے کے لیے حالیہ برسوں میں کئی گنا بڑھ چکی ہے۔ آئی سی جی کے جہاز کے ذریعے کیے گئے اس دورہ کے دوران بی سی جی کے مختلف سینئر عہدیداروں اور دیگر اہلکاروں کے ساتھ قائم ہوئے مفید مشترکہ تعلقات نے ماہی گیروں اور بادبانوں کی حفاظت اور سلامتی کو مزید وسعت بخشی ہے۔
دورہ کے دوران، ہندوستانی کوسٹ گارڈ دستہ کی آلودگی ختم کرنے والی ٹیم نے 20 بی سی جی اہلکاروں کے لیے پہلی بار بنگلہ دیش میں آلودگی کو کنٹرول کرنے کے عمل پر پانچ روزہ بین الاقوامی سمندری تنظیم سطح ایک کے کورس کا اہتمام کیا۔ بنگلہ دیش کوسٹ گارڈ کے اہلکاروں کو آئی سی جی ایس جہازوں، شوریہ اور راجویر پر پی آر آلات کو آپریٹ کرنے کی ٹریننگ بھی دی گئی۔
اس دورہ کے آخر میں ماحولیاتی تحفظ اور تلاش اور بچاؤ کے شعبے میں قائم معیاری کام کاج کے طریقوں  کو پختہ کرنے کے لیے سمندر میں بی سی جی کے جہازوں کے ساتھ ایک مشترکہ مشق کا پروگرام بھی منعقد کیا گیا۔ سینئر عہدیداروں اور زیر تربیت اہلکاروں کے ذریعے ظاہر کیا گیا جوش و جذبہ اور ان کی گہری دلچسپی سے یقینی طور پر خطہ میں متعلقہ ممالک کی حکومتوں کے ذریعے سمندری ماحولیاتی تحفظ کی پہل کو فروغ حاصل ہوگا۔
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 242واں دن
بھارت میں کووڈ-19 ٹیکہ کاری کی مجموعی 75.81 کروڑسے تجاوز کرگئی
آج شام 7 بجے تک54 لاکھ سے زیادہ ٹیکے لگائے گئے
بھارت میں آج کووڈ-19 ٹیکہ کاری کی مجموعی تعداد75.81 کروڑ سےتجاوز کرگئی۔ آج شام 7 بجے تک 54 لاکھ سے زیادہٹیکے لگائے جاچکے ہیں۔یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
صحت سے متعلق کارکنان
|
|
پہلی خوراک
|
|
1,03,65,012
|
|
دوسری خوراک
|
|
86,26,343
|
|
صف اوّل کے کارکنان
|
|
پہلی خوراک
|
|
1,83,39,398
|
|
دوسری خوراک
|
|
1,41,53,295
|
|
18تا44 سال کی عمر کے افراد
|
|
پہلی خوراک
|
|
30,58,59,611
|
|
دوسری خوراک
|
|
4,69,45,312
|
|
45سال سے 59 سال کی عمر کے افراد
|
|
پہلی خوراک
|
|
14,54,51,999
|
|
دوسری خوراک
|
|
6,43,17,504
|
|
60 سال سے زیادہ عمر کے افراد
|
|
پہلی خوراک
|
|
9,41,15,941
|
|
دوسری خوراک
|
|
5,00,24,916
|
|
مجموعی طور پر دی گئی پہلی خوراک
|
|
57,41,31,961
|
|
مجموعی طور پر دی گئی دوسری خوراک
|
|
18,40,67,370
|
|
مجموعی تعداد
|
|
75,81,99,331
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
صحت سے متعلق کارکنان
|
|
پہلی خوراک
|
|
266
|
|
دوسری خوراک
|
|
11,997
|
|
صف اوّل کے کارکنان
|
|
پہلی خوراک
|
|
484
|
|
دوسری خوراک
|
|
43,997
|
|
18تا44 سال کی عمر کے افراد
|
|
پہلی خوراک
|
|
23,70,378
|
|
دوسری خوراک
|
|
14,54,489
|
|
45سال سے 59 سال کی عمر کے افراد
|
|
پہلی خوراک
|
|
5,92,668
|
|
دوسری خوراک
|
|
4,75,611
|
|
60 سال سے زیادہ عمر کے افراد
|
|
پہلی خوراک
|
|
2,99,818
|
|
دوسری خوراک
|
|
2,22,648
|
|
مجموعی طور پر دی گئی پہلی خوراک
|
|
32,63,614
|
|
مجموعی طور پر دی گئی دوسری خوراک
|
|
22,08,742
|
|
مجموعی تعداد
|
|
54,72,356
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے بہار کے بکسر میں 3390کروڑ روپے کے دو قومی شاہراہ پروجیکٹوں کا افتتاح کیا
سڑک ٹرانسپورٹ اور شاہراہ کے مرکزی وزیر جناب نتن گڈکری نے آج مرکزی وزیر مملکت جناب اشونی کمار چوبے، بہار بی جے پی صدر جناب سنجے جیسوال اور حکام کی موجودگی میں بہار کے بکسر میں 3390کروڑ روپے کے دو قومی شاہراہ پروجیکٹوں کا افتتاح کیا۔
جناب گڈکری نے کہا کہ این ایچ -922پر 1162کروڑ روپے کی لاگت سے تعمیر شدہ 44کلو میٹر 4-لین کوئلور سے بھوجپور سیکشن اور این ایچ-922 پر 48کلو میٹر 4-لین بھوجپور سے بکسر سیکشن 1728کروڑ روپے کی لاگت سے تعمیر ہوا ہے۔ پوروانچل ایکسپریس وے سے راہ آسان ہوگی۔ اس سے بہار سے لکھنؤہوتے ہوئے دہلی پہنچنا آسان ہوجائے گا۔ انہوں نے کہا کہ دہلی پہنچنے میں لگنے والے وقت کو 15گھنٹے سے گھٹا کر 10 گھنٹے کردیا گیا ہے۔
وزیر موصوف نے کہا کہ یہ سڑک آرا علاقے کے لوگوں کو جام سے نجات دلائے گی۔ نئے بازار میں زرعی پیداوار کی رسائی آسان ہوگی۔ انہوں نے کہا کہ گنگا پل کی تعمیر سے شمالی اور جنوبی بہار کے درمیان آمدو رفت آسان ہوگی۔ 37اَنڈرپاس سے پیدل مسافروں اور گاڑیوں کی آمدو رفت میں سہولت ہوگی۔ انہوں نے کہا کہ 5بڑے پلوں اور 13چھوٹے پلوں سے ہلکی اور بھاری گاڑیوں کی آمدورفت میں سہولت ہوگی۔